A Man Without Love

A Man Without Love (בעברית: אדם ללא אהבה) הוא שיר, שייצג את בריטניה בתחרות האירוויזיון 1966, בביצוע הזמר קנת' מק'קלר.

השיר הוא בלדה, בו משווה זמר בין אדם ללא אהבה לאדם שיש לו אהבה. הוא מסביר שללא אהבה הוא "רק חצי אדם, כלום", ואדם "עם אהבה זה הכל בחיים".

בהופעתו בתחרות שנערכה בלוקסמבורג לבש מק'קלר קילט סקוטי מסורתי.

השיר "A Man Without Love" הגיע למקום השלושים במצעד הסינגלים הבריטי במרץ 1966.

השיר היה השמונה עשר והאחרון בסדר השירים שהושמעו בתחרות, אחרי השיר של אירלנד "Come Back to Stay" בביצוע דיקי רוק. בסיום ההצבעה קיבל השיר שמונה נקודות (חמש מאירלנד ושלוש מלוקסמבורג), ודורג במקום התשיעי מתוך 18.

בשנה שלאחר מכן, 1967, ייצגה את בריטניה באירוויזיון הזמרת סנדי שו שזכתה בתחרות עם השיר "Puppet on a String".

קישורים חיצוניים

 הערות שוליים 

קטגוריה:שירי אירוויזיון 1966
קטגוריה:שירי הממלכה המאוחדת באירוויזיון